List of Artificial Girl characters

**Warning!**

**This article contains spoilers, please read at your own risk.**

## Main characters

* **ซากุรางิ มาคิโนะ (Sakuragi Makino)**เด็กหนุ่มมัธยมปลายหน้านิ่ง ไม่ค่อยแสดงอารมณ์ออกมาทางสีหน้า รวมทั้งบุคลิกที่ค่อนข้างจืดจาง ทำให้ไม่ค่อยมีเพื่อน เขาอาศัยอยู่ในบ้านหลังเล็กๆตัวคนเดียวด้วยเหตุผลบางประการ รวมทั้งติดหนี้อยู่สิบล้านที่เขาไม่มีปัญญาจ่าย หลังจากที่ได้พบกับริน AG ที่ถูกทิ้งข้างถนน เขาจึงตัดสินใจเข้าสู่เส้นทางการต่อสู้ระหว่าง AG เพื่อปลดหนี้ที่ท่วมหัวอยู่ให้จงได้
* **ริน (Rin)**AG ซึ่งถูกทิ้งไว้ข้างถนน มาคิโนะไปพบเข้าจึงเก็บมา ยังไม่ทราบเหตุผลที่เธอถูกทิ้ง รินเป็น AG ที่ทักษะด้านต่างๆต่ำมากไม่ว่าจะเป็นการต่อสู้หรือการทำงานบ้าน แต่เก่งเรื่องยิงมุกใต้สะดืออย่างสุดๆจนมาคิโนะต้องตามตบมุกไม่หวาดไม่ไหว แต่ถึงกระนั้นหากอยู่ในช่วงคับขัน เธอก็สามารถแสดงพลังแฝงที่น่าเหลือเชื่อออกมาได้อยู่บ่อยครั้ง
* **มาซามุเนะ ริคาโกะ (Masamune Rikako)**เพื่อนสมัยเด็กของมาคิโนะ และยังเป็นเพื่อนสนิทเพียงคนเดียวของมาคิโนะ หลังจากที่มาคิโนะย้ายออกไปอยู่คนเดียว เธอและครอบครัวของเธอก็ย้ายมาอยู่ใกล้ๆพอดี ทำให้ทั้งคู่เจอกันบ่อย มีนิสัยซึนเดเระ และแอบชอบมาคิโนะอยู่ หลังจากที่พบว่ามาคิโนะกำลังจะเข้าสู่เส้นทาง AG Battle เธอจึงพยายามห้ามเพราะเห็นว่ามาคิโนะไม่มีประสบการณ์มาก่อน แต่สุดท้ายก็ยินยอมเมื่อได้เห็นความสามารถของเขา

## Humans

* **ชิโร่ คาซามิ (Shirō Kasami)**เด็กหนุ่มจอมอวดดี เป็นเทรนเนอร์ของนาโอกิ มีบทบาทเป็นตัวละครฝ่ายอธรรมในช่วงแรก เคยเอาชนะมาคิโนะและริคาโกะในกติกาสองรุมหนึ่งมาได้อย่างสบายๆ ก่อนที่เกือบจะเสียท่าให้กับทั้งคู่ในการแข่งขัน AG Battle ที่โรงเรียนมินาโนะเพราะความประมาท หลังเหตุการณ์ครั้งนั้นทำให้เขากลับตัวกลับใจได้ ในอดีตเคยพ่ายแพ้ให้กับอายาโตะในการแข่งขัน AG Battle ระดับเขต ความจริงเขาควรจะเรียนอยู่ปีสาม แต่ซ้ำชั้นเพราะเคยหมกมุ่นอยู่กับ AG มากเกินไป
* **โกยะ ทาคุมิ (Goya Takumi)**นักศึกษามหาวิทยาลัย เทรนเนอร์ของลูน่า และเป็นผู้จัดการให้กับลูน่าในฐานะไอดอล นอกจากนี้เขายังเป็นผู้ปกปิดตัวตนที่แท้จริงของเธอที่เป็น AG เขาเป็นคนที่มอง AG ว่าเป็นมนุษย์คนหนึ่ง จึงค่อนข้างต่อต้านการต่อสู้ระหว่าง AG เป็นอย่างมาก และมีเจตนารมณ์ที่จะให้ทุกคนยอมรับลูน่าในฐานะมนุษย์คนหนึ่งให้ได้
* **มาเอดะ โซระ (Maeda Sora)**อดีตไอดอลที่เคยโด่งดังมาก่อน ก่อนที่จะถูกชื่อเสียงของลูน่าบดบังจนมิด ทำให้เธออิจฉาลูน่าที่ดังกว่าทั้งๆที่เธอเข้าวงการมาก่อน และพอมารู้ภายหลังว่าลูน่าเป็น AG ก็ยิ่งทวีความเกลียดชังมากขึ้นไปอีก เธอจึงตั้งใจที่จะนำความลับของลูน่าไปเผยแพร่ แต่เมื่อได้เห็นความพยายามของลูน่าทำให้เธอนึกถึงตัวเองในสมัยก่อนที่พยายามดิ้นรนเพื่อจะเป็นไอดอล เธอจึงใจอ่อนยอมปล่อยลูน่าไปและพร้อมที่จะอยู่เคียงข้างลูน่าหากความลับถูกเปิดเผย แม้ว่าเธอจะยังมองลูน่าเป็นคู่แข่งในฐานะไอดอลก็ตาม
* **เท็ตสึยะ อายาโตะ (Tetsuya Ayato)**หนุ่มรูปหล่อผู้เคยชนะเลิศ AG Battle ระดับเขต เห็นภายนอกรูปงามมากความสามารถแบบนี้ จริงๆแล้วเป็นคนที่บ้ากามเอามากๆ เขามีความฝันที่จะสร้างฮาเร็มเป็นของตัวเอง เขาเลือกที่จะเข้ามาเรียนที่โรงเรียนมินาโนะเพื่อที่จะส่องสาวๆ แม้สมองระดับเขาจะสามารถข้ามชั้นไปเรียนมหาวิทยาลัยได้แล้วก็ตาม โดยเขานั้นถือว่าเป็นตัวอันตรายของสาวๆ แต่เขาก็มีกลุ่มแฟนคลับที่คอยสนับสนุนเช่นกัน
* **โฮโจ ซุมิเระ (Hōjō Sumire)**ประธานสภานักเรียนแห่งโรงเรียนมินาโนะ แม้จะเรียนอยู่ปีสามแต่ร่างกลับเล็กเหมือนเด็กประถม ซึ่งถือว่าเป็นปมด้อยของเธอ เธอจะอารมณ์เสียมากถ้ามีคนคิดว่าเธอเป็นเด็ก ห่วงเรื่องหน้าอกของตนเองมากกว่าสิ่งใด ทำให้เกลียดคำว่า "กระดาน" มากที่สุด (เพราะแบนราบเหมือนหน้าอกของตัวเอง) แต่เห็นแบบนี้จริงๆแล้วเธอเป็นสุดยอดเทรนเนอร์ที่ผ่านศึกมาแล้วอย่างโชกโชน ฝีมือจึงถือว่าไม่ธรรมดา
* **ไอซาวะ "สเตลล่า" ซายูริ (Aizawa "Stella" Sayuri)**ประธานชมรมวิจัย AG มีบรรพบุรุษเป็นชาวอิตาลี ภายนอกดูนิ่งๆขรึมๆเหมือนสาวคูลเดเระ แต่จริงๆทั้งรั่วและก็เสื่อม ชอบเล่นมุกใต้สะดือพอๆกับรินและชอบตั้งชื่อเล่นแปลกๆให้กับคนอื่น เป็นอดีตเพื่อนร่วมห้องของคาซามิและคาซามิก็เป็นสมาชิกชมรมของเธอ เธอเป็นหนึ่งในสาเหตุที่ทำให้คาซามิเป็นคนอวดดี ที่สำคัญคือเธอเป็นแฟนคลับอันดับหนึ่งของอายาโตะ มีคำอุทานติดปากคือ "มัมมามีอา!" (Mamma Mia! เป็นคำอุทานภาษาอิตาลี มีความหมายประมาณว่า "คุณพระช่วย") นอกจากนี้ความรู้เกี่ยวกับ AG ของเธอจะแน่นมาก ปัจจุบันยังไม่ได้มีการเปิดเผยว่าเธอเป็นเทรนเนอร์หรือไม่
* **ชินทาโร่ เรียวงะ (Shintarō Ryōga)** เด็กหนุ่มมัธยมปลายผู้เคยประสบเหตุการณ์เลวร้ายในอดีต เขาสูญเสียครอบครัวและเพื่อนสมัยเด็กในอุบัติเหตุเรือสำราญ เป็นเหตุให้เขากลายเป็นคนที่ค่อนข้างเย็นชา เขาได้รับการช่วยเหลือจาก AG ตัวหนึ่งนามว่าเคียวโกะในอุบัติเหตุครั้งนั้น เขาจึงนับถือเธอเหมือนพี่สาวคนนึง ถ้ากับเคียวโกะแล้ว บุคลิกของเขาจะกลายเป็นอีกด้านหนึ่ง โดยจะกลายเป็นคนที่ขี้อ้อน เอาแต่ใจ ซึ่งมีเคียวโกะเท่านั้นที่จะได้เห็นบุคลิกด้านดังกล่าว
* **อิโตะ มัตสึไดระ (Ito Matsudaira)**เด็กหนุ่มผู้มีหน้าตาน่ารัก ดูเหมือนกับไอดอล แต่นิสัยต่างจากหน้าตาสุดขั้ว มีชื่อเล่นว่ามัตสึแต่เขาไม่ชอบให้ใครเรียกนัก เขาเป็นที่ชื่นชอบของสาวๆแต่เขาไม่ต้องการเท่าไหร่ เป็นเพื่อนสนิทกับเรียวงะ และไม่ค่อยถูกกับนานะซึ่งเป็น AG ของตนเท่าไหร่ เขาตั้งเป้าจะเอาชนะ AG Battle กับนานะแล้วนำเงินมาแบ่งกันก่อนที่จะแยกทางใครทางมัน
* **คาซุชิกะ เก็งคิ (Kazuchika Genki)** อดีตแชมป์ AG Battle เป็นเทรนเนอร์ของสเวย์ ปรากฏตัวในตอนที่ 3 ในเนื้อเรื่องเสริม Artificial Girl : LUNA โดยเป็นผู้ช่วยเหลือลูน่าในการฝึกต่อสู้
* **คาซุชิกะ โยโกะ (Kazuchika Yoko)** ลูกสาวของเก็งคิ ปรากฏตัวในตอนที่ 4 ในเนื้อเรื่องเสริม Artificial Girl : LUNA เธออ้างว่าตนเป็นแฟนคลับและอยากจะเป็นไอดอลแบบลูน่า เพราะเธอแอบชอบทาคุมิอยู่

## Artificial Girls

* **มาเรีย (Maria)**AG โมเดล "พ่อบ้าน (สาว)" ของริคาโกะ ลักษณะของเธอจะดูคล้ายผู้ชาย แต่งตัวเหมือนผู้ชาย และคำพูดเหมือนผู้ชาย ถนัดด้านการต่อสู้แบบจับล็อคทรมาน และมักจะใช้เป็นการโจมตีสวนกลับ ที่ริคาโกะเรียกมันว่า "กระบวนท่าสไตล์พ่อบ้าน" ความสามารถโดยรวมอยู่ในระดับปานกลาง
* **นาโอกิ (Naoki)**AG โมเดล "คลังอาวุธหนักเคลื่อนที่" ของคาซามิ เป็นหนึ่งใน AG ที่มีความสามารถสูง สามารถแปลงกายเป็นเครื่องบินรบและอาวุธทำลายล้างชนิดต่างๆได้ ยอดเยี่ยมทั้งรุกและรับรวมทั้งมีความเร็วสูง แต่ข้อเสียคือพลังกายค่อนข้างต่ำทำให้โจมตีต่อเนื่องเป็นระยะเวลานานๆไม่ได้ ด้านลักษณะนิสัยจะเป็นคนน่ารัก ร่าเริง สดใส ต่างจากลักษณะภายนอกที่ดูเหมือนอาวุธสงครามเคลื่อนที่โดยสิ้นเชิง
* **ลูน่า (Luna)**AG โมเดล "สายลับ" ของทาคุมิ ผู้มีอีกหนึ่งโฉมหน้าคือไอดอลสาวชื่อดังอันดับหนึ่งของญี่ปุ่น ด้วยความที่ต้องปกปิดความลับเรื่องที่ตนเป็น AG บวกกับทาคุมิที่ไม่ชอบให้เธอต่อสู้ เธอจึงไม่ค่อยจะได้ต่อสู้มากเท่าไหร่ ประสบการณ์การต่อสู้ของเธอจึงน้อยมากแม้เธอจะเป็น AG ที่มีความสามารถในระดับสูงก็ตาม ค่อนข้างถนัดเรื่องเพลงดาบ นอกจากนี้เธอยังมีความสามารถในการปลอมตัวเวลาอยู่ข้างนอก เพื่อที่จะไม่ให้คนอื่นจำได้ว่าเธอคือลูน่า
* **เวโรนิก้า (Veronica)**AG โมเดล "แวมไพร์" ของโซระ มีรูปลักษณ์เป็นแวมไพร์สาวสุดเซ็กซี่ ชื่นชอบการดื่มเลือดจาก AG ฝ่ายตรงข้าม ลักษณะการพูดของเธอค่อนข้างโบราณ เช่น ใช้สรรพนามแทนตัวเองว่า "ข้า" นอกจากจะชอบดูดเลือดของเหยื่อแล้ว ยังชอบลวนลามเหยื่ออีกด้วย เหมือนเธอจะมีรสนิยมชอบเพศเดียวกัน?
* **เอริกะ (Erika)**AG โมเดล "แม่มด" ของอายาโตะ มีรูปลักษณ์คล้ายกับแม่มดหรือจอมเวท เก่งกาจเรื่องเวทมนตร์เป็นอย่างมากโดยเฉพาะมนต์ดำอันร้ายกาจ แต่ไม่ถนัดเรื่องการต่อสู้สักเท่าไหร่ สไตล์การต่อสู้ของเธอจึงไม่เน้นใช้กำลังแต่ใช้สมอง หรือใช้เล่ห์กลอื่นๆเพื่อเอาชนะคู่ต่อสู้ หากเทรนเนอร์ฝั่งตรงข้ามเป็นผู้ชาย เธอก็อาจจะแกล้งยั่วจนอีกฝ่ายขอยอมแพ้ไปเอง อีกทั้งยังได้ขึ้นชื่อว่าเป็นหนึ่งใน AG ที่เซ็กซี่ที่สุดตัวหนึ่ง
* **มิเนะ (Mine)**AG โมเดล "ผู้ก่อการร้าย" ของซุมิเระ ซึ่งถือว่าเป็น AG ที่ผ่านศึกมามากมาย ไม่ว่าจะเป็นการประลองบนดินหรือใต้ดิน เธอสูญเสียตาข้างซ้ายซึ่งคาดว่าคงเป็นบาดแผลจากการประลอง มีความชำนาญด้านระเบิดทุกชนิด บางครั้งก็ยอมพลีชีพของตัวเองระเบิดไปพร้อมคู่ต่อสู้จึงได้รับฉายาว่า "คามิคาเซ่"
* **เคียวโกะ (Kyōko)**AG โมเดล "นักแม่นปืนสาว" ผู้ที่ช่วยเหลือเรียวงะในอดีต ในช่วงนั้นเธอถือว่าเป็น AG รุ่นใหม่ล่าสุดที่เพิ่งเปิดตัว เธอคอยเลี้ยงดูเรียวงะจนโตทำให้ถูกเรียวงะนับถือว่าเป็นพี่สาว เช่นเดียวกับเธอที่มองเรียวงะเป็นน้องชาย ลักษณะของเธอจะเหมือนพี่สาวใจดีที่คอยเอาใจเรียวงะอยู่ตลอด ถ้าใครมาทำร้ายเรียวงะล่ะก็เธอก็พร้อมที่จะแปลงกายเป็นปีศาจสาวสุดโหดในทันที
* **นานะ (Nana)**AG โมเดล "สาวแก่น" ของมัตสึไดระ มีบุคลิกออกเป็นสาวห้าวและไม่เป็นกุลสตรี พูดไม่ค่อยชัด ทะเลาะกับมัตสึไดระอยู่บ่อยครั้ง แต่เวลาต่อสู้จะสามัคคีกันอย่างน่าเหลือเชื่อ เห็นแบบนี้ก็เป็น AG ที่มีความสามารถในการต่อสู้พอตัว
* **สเวย์ (Zwei)**AG โมเดล "สาวเย็นชา" ของเก็งคิและโยโกะ ปรากฏตัวในตอนที่ 3 ในเนื้อเรื่องเสริม Artificial Girl : LUNA โดยเธอเป็นคู่ฝึกให้กับลูน่า ถ้าเทียบกับลูน่าแล้วเธอค่อนข้างเก่งกว่ามาก ลักษณะนิสัยของเธอจะค่อนข้างเย็นชาและดูดุๆ

## Others

* **ริงโกะ (Rinko)** หญิงสาวที่ปรากฏในความฝันของมาคิโนะ ยังไม่ทราบแน่ชัดว่าเธอเป็นใคร
* **อิสึกิ (Itsuki)** เพื่อนสมัยเด็กของเรียวงะ เธอหายสาบสูญไปพร้อมๆกับพ่อแม่ของเรียวงะในอุบัติเหตุเรือสำราญ (คาดว่าเสียชีวิตแล้ว)